Uz 03.03.2022. Nr. GND/4.1/22/713

**Gulbenes novada pašvaldībai**

**Par Lizuma pagasta ģerboni**

Saistībā ar Gulbenes novada pašvaldības (adrese – Ābeļu iela 2, Gulbene, Gulbenes novads, LV-4401) (turpmāk – Iesniedzēja) 2022.gada 3.marta iesniegumu Nr. GND/4.1/22/713 „Par Lizuma pagasta ģerboni” (reģistrēts Kultūras ministrijā 2022.gada 3.martā ar reģistrācijas Nr.2.4-1/1227), kurā tiek lūgts izskatīt, akceptēt un reģistrēt Lizuma pagasta ģerboni Kultūras ministrijas Ģerboņu reģistrā, Kultūras ministrija ir konstatējusi:

1. Iesniedzēja Kultūras ministrijā ir iesniegusi 2022.gada 3.marta iesniegumu, kurā tiek lūgts izskatīt, akceptēt un reģistrēt Lizuma pagasta ģerboni, kam klāt saskaņā ar Ģerboņu likuma 3.panta otro daļu pievienotas ziņas par ģerboņa īpašnieku, ģerboņa attēla un apraksta projekts.
2. Pamatojoties uz Ģerboņu likuma 4.panta pirmo daļu, Kultūras ministrija 2022.gada 4.martā ar vēstuli Nr.2.4-18/337 „Par Lizuma pagasta ģerboni” nosūtīja Iesniedzējas iesniegto iesniegumu un Lizuma pagasta ģerboņa attēla un apraksta projektu Valsts heraldikas komisijai izvērtēšanai.
3. Saskaņā ar Ģerboņu likuma 5.panta trešo daļu Valsts heraldikas komisija ir izvērtējusi Lizuma pagasta ģerboņa attēla un apraksta projektu un iesniegusi Kultūras ministrijā Valsts heraldikas komisijas 2022.gada 29.marta atzinumu Nr.572 „Par Lizuma pagasta ģerboni”. Valsts heraldikas komisija savā atzinumā Kultūras ministrijai norāda, ka Lizuma pagasta ģerboņa attēls un apraksts atbilst heraldikas prasībām un ir sastādīts atbilstošs heraldiskais apraksts (*Dalīts galvā ar dzeguļotu griezumu: zils un zelts. Apakšējā laukā trīszaru viršu cers ar zaļām lapām un purpura ziediem.).*
4. Izskatot Iesniedzējas iesniegumu un tam pievienotos dokumentus, Kultūras ministrija, pamatojoties uz Ģerboņu likuma 4.panta trešo daļu, nolemj reģistrēt Lizuma pagasta ģerboni Ģerboņu reģistrā.

**Lēmums pieņemts, pamatojoties uz:**

Ģerboņu likuma 3. – 5.pantu un Administratīvā procesa likuma 5. – 9.pantu, 64.panta pirmo un otro daļu, 65. – 67.pantu un 76.panta otro daļu.

Šis lēmums stājas spēkā ar tā pieņemšanas brīdi.

Valsts sekretāre (paraksts\*) D.Vilsone

\* Dokuments ir parakstīts ar drošu elektronisko parakstu

Liepiņa 67330246

Kristine.Liepina@km.gov.lv